| Medaljeoversikt |
| --- |
| Friidrett: |
| Konkurrerte for Norges flagg Norge |
| Friidrett Nordisk mesterskap i friidrett innendørs |
| Sølv | Rud 2019 |  800 m |
| Sølv | Uppsala 2018 |  800 m |
| Sølv | Tammerfors 2017 |  800 m |
| Gull | Tammerfors 2017 |  4x300 m |
| Sølv | Växjö 2016 |  800 m |
| Bronse | Bærum 2015 |  800 m |
| Friidrett Lag-EM i friidrett (First League) |
| Gull | Sandnes 2019 |  800 m |
| Bronse | Vasa 2017 |  800 m |

**Hedda Hynne** (født 13. mars 1990) er en norsk friidrettsutøver som konkurrerer i sprintløp og mellomdistanseløp. Fra 2018 representerer hun IK Tjalve etter at hun inntil da representerte Strindheim IL. Hun ble norgesmester på 800 meter utendørs i 2014, 2018 og 2019, og innendørs i 2012, 2015 og 2020. Hynne er norgesrekordholder på 800 meter med tiden 1.58,10. 

17. august 2016 ble Hynne første norske kvinne til å representere Norge på kvinnenes 800 meter i Olympiske leker.[]

Karriere
--------

### 2011

Hynne deltok i NM i friidrett innendørs 2011, der hun ble slått ut i semifinalen på 60 meter, der hun løp på 8,13. I innledningsheatet løp hun på 8,05. Hun deltok også på 200 meter, og løp på 25,65 sekunder i innledningsheatet, men ble diskvalifisert. I Ungdomsmesterskapet innendørs 2011, som ble arrangert sammen med NM innendørs, kom hun på tredjeplass på 400 meter, bak Tara Marie Norum og Yngvild Elvemo.

I Världsungdomsspelen 2011 deltok hun på 200 meter, men ble slått ut innledningsheatet. Hun deltok også på 400 meter, men ble diskvalifisert for å trå på linjen. Hun deltok i NM i friidrett 2011, der kom hun på tredjeplass i sitt innledningsheat og nådde ikke finalen. Ved Norway Games 2011 kom hun på annenplass på 400 meter. 

### 2012

I NM i friidrett innendørs 2012 vant hun 800 meter, foran sin klubbvenninne Yngvild Elvemo, med tiden 2:12,90. På 400 meter kom hun på tredjeplass. Hun vant både 400 og 800 meter i Ungdomsmesterskapet innendørs i 2012.

Hun deltok i Världsungdomsspelen i 2012, og på 400 meter vant hun sitt finaleheat, som var ett av fire finaleheat. Sammenlagt kom hun på sjetteplass på denne distansen. Hun løp 200 meter på 26,08, og gikk ikke videre fra sitt innledningsheat. Hun ble tatt ut til å delta i Nordisk-baltisk U23-mesterskap i friidrett 2012 på Jessheim, og kom der på tiendeplass på 400 meter.

### 2013

I juni 2013 deltok hun i BMC Grand Prix i Manchester, og satte personlig rekord på 800 meter med tiden 2:07.15. Under Bislett Games deltok hun på 1500 meter i den nasjonale delen av stevnet, og kom på 14.-plass. Hun deltok også i Världsungdomsspelen i 2013, og kom på fjerdeplass på 400 meter.

Hynne kom på annenplass på 800 meter i NM i friidrett 2013, kun slått av Trine Mjåland. Hynne løp her på 2:05,11. Hun deltok også på 400 meter, der hun kom på fjerdeplass.

### 2014

Hun kom på annenplass på 800 meter i Norwegian Grand Prix i mai 2014. Under IFAM-stevnet i Oordegem i Belgia senere i mai ble hun ikke blant de ti raskeste på 800 meter, som løp A-finalen, men ble nummer 3 i B-finalen. Hun kom på 3.-plass på 800 meter ved de nasjonale løpene ved Bislett Games. Hun kom også på tredjeplass ved Gouden Spike i Nederland.

Den 19. juli 2014 satte hun personlig rekord på 800 meter under KBC-Nacht i Belgia, der hun løp på 2:02,24 og kom på sjetteplass. Hun ble tatt ut til EM i friidrett 2014, men tiden hennes i innledningsheatet holdt ikke til en plass i semifinalen. Hun løp på 2:05,08, som var 22. beste tid i innledningsheatene. Hun vant 800 meter og fikk bronse på 400 meter i NM i friidrett 2014. I slutten av august deltok hun i Young Diamond's Challenge, som ble arrangert under Diamond League-stevnet i Zürich, og kom der på tredjeplass.

### 2015

I NM i friidrett innendørs 2015 på Steinkjer vant hun 800 meter, og hun kom på annenplass på 400 meter bak Sara Dorthea Jensen. Som en del av Tyrvinglekene ble det arrangert en nordisk landskamp innendørs (Nordic indoor match 2015), der Hynne kom på tredjeplass på 800 meter, bak Anna Silvander og Stina Troest.

Hun kom på fjerdeplass på 400 meter i NM i friidrett 2015, men stilte ikke til start på 800 meter. I august kom hun på tredjeplass på 800 meter i BMC Grand Prix i England, og hun vant samme distanse under Meeting Melinda i Italia.

### 2016

Den 27. januar 2016 satte hun ny personlig rekord på 600 meter innendørs, under Ranheim Sprintstevne i Ranheimhallen i Trondheim. Hun løp på 1:28,91, som var raskere enn Mari Bjones norske bestenotering fra 1999. Men, siden dette var et miksløp så teller det ikke som norsk bestenotering.[] I samme stevne satte hun personlig rekord på 60 meter, med 7,88 sekunder. Tre dager senere satte hun norsk rekord på 800 meter innendørs, med 2:02,76, under Scandinavian Milers Club-stevnet i Göteborg. Hun vant denne distansen. Den 13. februar forbedret hun den norske innendørsrekorden på 800 til 2:01,82, da hun kom på annenplass i Nordenkampen i Växjö, der hun kom på annenplass bak islandske Aníta Hinriksdóttir.

Tiden hennes i Nordenkampen kvalifiserte til VM i friidrett innendørs 2016, der hun var én av to norske utøvere – Isabelle Pedersen var den andre. I innledningsheatet i VM løp hun 800 meter på 2:03,96, som var niende beste tid, og hun gikk dermed ikke til finalen.

Hynne forbedret sin personlige rekord på 800 meter under Gouden Spike i Nederland i juni, til 2:01,70, deretter forbedret hun den ytterligere til 2:01,33 i Diamond League-stevnet i Stockholm 16. juni. Hun deltok i EM i friidrett 2016, og kvalifiserte seg til finalen på 800 meter der. I finalen satte hun personlig rekord med 2:00,94, og endte på syvendeplass av de åtte som løp i finalen. I Sommer-OL 2016 i Rio løp hun 800 meter på 2:01,64, og gikk ikke videre til semifinalen.

Hun begynte å slite med et tretthetsbrudd i høyre fot etter EM i friidrett, og hun avsluttet sesongen etter OL, for å trene rehabilitering.

### 2017

Den 18. januar satte hun ny norsk bestenotering på 600 meter innendørs, i Vinterligaen 2017 i Ranheimshallen, med tiden 1:29,46. Tiden regnes som norsk «bestenotering», og ikke som norsk «rekord», fordi 600 meter ikke er en offisiell distanse. Hun deltok i friidrett under Reykjavík International Games 2017, der hun kom på andreplass på 800 meter, bak Aníta Hinriksdóttir, og hun fikk sølv på 800 meter og gull på 4 x 300 meter stafett under Nordisk mesterskap i friidrett innendørs 2017. 

Hun kom på niendeplass på 800 meter under Bislett Games, og fikk bronse på 800 meter under Lag-EM i friidrett 2017, der Norge deltok i First League. Hun kom også på tredjeplass på 800 meter under London Grand Prix og femteplass i Birmingham Grand Prix. 

Under Diamond League-stevne i London 9. juli løp Hedda inn til ny personlig beste på 800 meter (1.59,87), og var med det kvalifisert for VM i friidrett 2017. Med denne tiden var hun kun fem hundredeler fra den norske rekorden til Ingvill Måkestad Bovim. Hun nådde semifinalen på 800 meter under VM i friidrett, men fikk der tiende beste tid (1:59,88), og gikk ikke til finalen. I NM i friidrett 2017 fikk hun sølv på 400 meter. 

### 2018

Hun deltok i Nordisk mesterskap i friidrett innendørs 2018, og fikk der sølv på 800 meter, tre hundredeler bak Hanna Hermansson fra Sverige. 

Utendørs kom hun på åttendeplass på 800 meter under Bislett Games, og hun kom på niendeplass i BAUHAUS-galan. Hun var tatt ut til å delta i EM i friidrett 2018, men trakk seg fra løpet etter oppvarmingen før forsøksheatet, fordi hun ikke følte at kroppen fungerte som den skulle. Under NM i friidrett 2018 fikk hun to medaljer - gull på 800 meter og bronse på 400 meter. Hun deltok i Memorial van Damme i Brussel i august, og kom der på femteplass på 800 meter.

### 2019

Hynne startet 2019 med seier på 800 meter under Karsten Warholm International 2019 i januar. Under Nordisk mesterskap i friidrett innendørs 2019 (Nordenkampen) fikk hun sølv på 800 meter, bak Sara Kuivisto fra Finland. Hun kom på niendeplass på 800 meter under Müller Indoor Grand Prix i Birmingham, og deltok i EM i friidrett innendørs 2019, men ble der slått ut i forsøksheatet der hun løp på 2:05,73.

Hun startet utendørssesongen med Trond Mohn Games, der hun kom på tredjeplass på 600 meter. Under Bislett Games 2019 kom hun på tiendeplass på 800 meter. Hun løp mange stevner i juli, med seier i Folksam Grand Prix i Karlstad, andreplass i Boysen Memorial i Oslo og Spitzen Leichtathletik i Luzern, og seier i Motonet GP i Finland. Hun vant 800 meter under NM i friidrett 2019. Norge deltok i *First league* (nivå 2) under Lag-EM i friidrett 2019, og Hynne vant der 800 meter. Hennes raskeste 800 meter denne sesongen løp hun under Palio Citta della Quercia-stevnet i Rovereto i Italia, som hun vant med tiden 2:00,53.

I august kom hun på tredjeplass på 800 meter under Weltklasse Zürich. Hun kom til semifinalen på 800 meter i VM i Doha 28. september, der hun løp på 2:01,03.

### 2020

NM i friidrett innendørs 2020 ble arrangert i Bærum idrettspark i Rud i Bærum, og Hynne vant der 800 meter. Hun vant også 800 meter under Karsten Warholm International 2020.

Under Persestevnet i Trondheim i juni satte hun personlig rekord på 600 meter, med tiden 1:28,42. Tiden var den nest beste tiden av en norsk kvinne noen sinne, og var kun 14 hundredeler dårligere enn Trine Mjålands norske bestenotering fra 2014. Hun løp på 2:00,72 under stevnet CITIUS Champs i Sveits, og 1. august løp hun på 1:59,94 under Triveneto Meeting i Italia, dette var hennes tredje løp noen sinne under 2 minutter.

Den 8. september 2020 satte Hynne norsk rekord på 800 m med 1.59,15 under et stevne i Rovereto i Italia. Ingvill Måkestad Bovim hadde den gamle rekorden med 1.59,82 fra 2010. Under et stevne i Bellinzona i Sveits 15. september 2020 forbedret Hynne rekorden til 1.58.10, årsbeste i verden og nordisk rekord. Under NM i friidrett 2020 vant hun 800 meter, og hun avsluttet sesongen med å sette norsk bestenotering og personlig rekord på 600 meter under stevnet *3000m i flomlys* i Trondheim.

### 2021

Hun sesongåpnet under innendørsstevnet Meeting Hauts-de-France Pas-de-Calais i Frankrike den 9. februar, og satte der norsk rekord på 800 meter med 2:00,92.

Hynne deltok for landet sitt på 800 meter under Sommer-OL 2020 i Tokyo og hadde 23. beste tid i semifinalene, men klarte ikke å kvalifisere seg til finalen.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | 800 meter | 2014, 2018, 2019, 2020, 2021, 2022, 2023 |
| Gull | 800 meter innendørs | 2012, 2015, 2020 |
| Sølv | 400 meter | 2014, 2017 |
| Sølv | 800 meter | 2013 |
| Sølv | 1500 meter | 2023 |
| Sølv | 400 meter innendørs | 2015 |
| Bronse | 400 meter | 2018 |
| Bronse | 400 meter innendørs | 2012 |

Referanser
----------

1. ↑   World Athletics Database, World Athletics utøver-ID 293674[Hentet fra Wikidata]
2. ↑   www.iaaf.org[Hentet fra Wikidata]
3. 1 2   www.aftenposten.no[Hentet fra Wikidata]
4. ↑  AndRo Data - *Resultater NM Innendørs 2011*[*død lenke*], besøkt 26. mars 2016.
5. ↑  AndRo Data - *Resultater UM Innendørs 2011*[*død lenke*], besøkt 26. mars 2016.
6. ↑  Track and Fiels - *Världsungdomsspelen 2011-07-08/10*, besøkt 26. mars 2016.
7. ↑  AndRo Data - *NM innendørs 2012*, besøkt 26. mars 2016.
8. ↑  Track and Field - *Världsungdomsspelen 2012-07-07/09* Arkivert 4. mars 2016 hos Wayback Machine. besøkt 26. mars 2016.
9. ↑  AndRo Data - *Nordic-Baltic U23 Championships 2012*, besøkt 26. mars 2016.
10. ↑  The Power of 10 - *BMC Grand Prix External Results 1 Jun 13*, besøkt 26. mars 2016.
11. ↑  Track and Field - *Världsungdomsspelen 2013-06-28/30*, besøkt 26. mars 2016.
12. ↑  AndRo Data - *NM Friidrett 2013 KS 400 m, Finale*, besøkt 26. mars 2016.
13. ↑  Siste.no - *3.-plass for Pedersen* Arkivert 16. april 2016 hos Wayback Machine. besøkt 26. mars 2016.
14. ↑  Dagsavisen - *Henrik ble høydepunktet*, besøkt 27. mars 2016.
15. ↑  AndRo Data - *Landskamp Norge - Sverige - Finland - Danmark - Island 2015*, besøkt 26. mars 2016.
16. ↑  Kondis.no - *Hedda Hynne med rekordraskt innendørsløp på 600 m*, besøkt 27. mars 2016.
17. ↑  Telemarksavisa - *Hedda Hynne satte ny norsk rekord*, besøkt 27. mars 2016.
18. ↑  Kondis.no - *800 m-pers på Hedda Hynne i Gouden Spike i Nederland*, besøkt 17. juni 2016.
19. ↑  NRK.no - *Sterk 800 meter i Stockholm*, besøkt 17. juni 2016.
20. ↑  Aftenposten - *Bråstopp for løpekometen Hedda Hynne etter OL*, besøkt 20. januar 2017.
21. ↑  Varden - *Hynne satte ny norsk rekord!* Arkivert 1. februar 2017 hos Wayback Machine. besøkt 20. januar 2017.
22. ↑  «Hedda Hynne klar for VM i London». *adressa.no*. 9. juli 2017. Arkivert fra originalen 7. august 2018. Besøkt 9. juli 2017.
23. ↑  Dagbladet.no - *Medaljehåpets EM-drøm knust - trakk seg etter oppvarmingen*, besøkt 7. august 2018.
24. 1 2 3  World Athletics - *Hedda Hynne - Results*, besøkt 15. september 2020.
25. ↑  Friidrett1 - *Hedda Hynne hundredeler bak norsk bestenotering*, besøkt 15. september 2020.
26. ↑  Kondis.no - *Hedda Hynne under 2 min på 800 m for tredje gang*, besøkt 15. september 2020.
27. ↑  Hynne sjokkerte med årsbeste i verden: – Det er sykt å høre. NRK. Besøkt 15. september 2020.
28. ↑  Norges Friidrettsforbund - *Klar norsk bestenotering av Hedda Hynne*, besøkt 9. februar 2021.
29. ↑  NRK.no - *Hynne åpnet med norsk rekord*, besøkt 9. februar 2021.
30. ↑  «Athletics – Women's 800m - Semi-Final - Results Summary» (PDF) **(engelsk)**. olympics.com. 31. juli 2021. Arkivert fra originalen (PDF) 31. juli 2021. Besøkt 16. august 2021.
31. 1 2  friidrett.no: NM 800 meter kvinner. Arkivert 2. juli 2022 hos Wayback Machine.
32. ↑  friidrett.no: NM 800 meter innendørs kvinner. Arkivert 2. juli 2022 hos Wayback Machine.
33. 1 2  friidrett.no: NM 400 meter kvinner. Arkivert 2. juli 2022 hos Wayback Machine.
34. 1 2  friidrett.no: NM 400 meter innendørs kvinner. Arkivert 2. juli 2022 hos Wayback Machine.

Eksterne lenker
---------------

* (en) Hedda Hynne – Olympics.com Rediger på Wikidata

* (en) Hedda Hynne – Olympic.org Rediger på Wikidata

* (en) Hedda Hynne – Olympedia Rediger på Wikidata

* (en) Hedda Hynne – Sports-Reference (OL-resultater – arkivert) Rediger på Wikidata

* (en) Hedda Hynne – World Athletics Rediger på Wikidata

* (en) Hedda Hynne – European Athletic Association Rediger på Wikidata

* (en) Hedda Hynne – Diamond League Rediger på Wikidata

* (en) Hedda Hynne – TheSports.org Rediger på Wikidata
* (no) Min Friidrettsstatistikk - Hedda Hynne
* (en) Profil hos European Athletics
* (en) Profil hos AllAthletics Arkivert 15. april 2016 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Geni
 |

| * v
* d
* r
NM-vinnere i friidrett på 800 m, kvinner |
| --- |
| 
* 1956: Hildur Engan
* 1957: Hildur Engan
* 1958: Astri Mæhre
* 1959: Astri Mæhre
* 1960: Astrid Nybøe
* 1961: Unni Weber
* 1962: Berit Dønnum
* 1963: Berit Dønnum
* 1964: Ellen Harbitz
* 1965: Agnes Alkeberg
* 1966: Britt Krohg-Sørensen
* 1967: Britt Krohg-Sørensen
* 1968: Britt Krohg-Sørensen
* 1969: Britt Ramstad
* 1970: Wenche Sørum
* 1971: Grete Andersen
* 1972: Wenche Sørum
* 1973: Grete Andersen
* 1974: Grete Andersen
* 1975: Grete Waitz
* 1976: Grete Waitz
* 1977: Grete Waitz
* 1978: Randi Langøigjelten
* 1979: Gunvor Hilde
* 1980: Kirsti Voldnes
* 1981: Randi L. Bjørn
* 1982: Randi L. Bjørn
* 1983: Marit Eriksen
* 1984: Marit Eriksen
* 1985: Randi L. Bjørn
* 1986: Randi L. Bjørn
* 1987: Toril Hatling
* 1988: Toril Hatling
* 1989: Toril Lauritsen
* 1990: Toril Lauritsen
* 1991: Toril Hatling
* 1992: Kari Uglem
* 1993: Toril Lauritsen
* 1994: Toril Hatling
* 1995: Toril Hatling
* 1996: Kari Uglem
* 1997: Veslemøy Hausken
* 1998: Hanne Lyngstad
* 1999: Kristin Roset
* 2000: Kristin Roset
* 2001: Kristin Roset
* 2002: Lisbeth Pedersen
* 2003: Ingvill Måkestad
* 2004: Alvilde Ossum
* 2005: Ragnhild Kvarberg
* 2006: Ragnhild Kvarberg
* 2007: Ingvill Måkestad
* 2008: Ingvill Måkestad
* 2009: Lisbeth Pedersen
* 2010: Ingvill Måkestad Bovim
* 2011: Ingvill Måkestad Bovim
* 2012: Martine Eikemo Borge
* 2013: Trine Mjåland
* 2014: Hedda Hynne
* 2015: Ida Fillingsnes
* 2016: Yngvild Elvemo
* 2017: Yngvild Elvemo
* 2018: Hedda Hynne
* 2019: Hedda Hynne
* 2020: Hedda Hynne
* 2021: Hedda Hynne
* 2022: Hedda Hynne
* 2023: Hedda Hynne

 |

| * v
* d
* r
NM-vinnere i friidrett på 800 m innendørs, kvinner |
| --- |
| 
* 2004: Lisbeth Pedersen
* 2005: Ida Landgraff
* 2006: Mette Brandstadmoen
* 2007: Ingvild Berg Saksvik
* 2008: Cecilie Benedicte Isern
* 2009: Ingvill Måkestad
* 2010: Ingeborg Løvnes
* 2011: Irene Høvik Helgesen
* 2012: Hedda Hynne
* 2013: Trine Mjåland
* 2014: Ida Fillingsnes
* 2015: Hedda Hynne
* 2016: Ida Fillingsnes
* 2017: Vilde Våge Henriksen
* 2018: Camilla Ziesler
* 2019: Line Kloster
* 2020: Hedda Hynne
* 2022: Malin Ingeborg Nyfors
* 2023: Malin Ingeborg Nyfors

 |

| * v
* d
* r
De olympiske ringer Norske deltakere under Sommer-OL 2016 |
| --- |
| Herrer | 
* Stig-André Berge
* Kristian Blummenfelt
* Edvald Boasson-Hagen
* Kjetil Borch
* Odd Arne Brekne
* Kristoffer Brun
* Ole-Kristian Bryhn
* Sven Erik Bystrøm
* Henrik Christiansen
* Are Hansen
* Håvard Haukenes
* Nils Jakob Hoff
* Filip Ingebrigtsen
* Henrik Ingebrigtsen
* Espen Kofstad
* Vegard Stake Laengen
* Sondre Nordstad Moen
* Tore Navrestad
* Jaysuma Saidy Ndure
* Bård Nesteng
* Lars Petter Nordhaug
* Anders Pedersen
* Kristian Ruth
* Sven Martin Skagestad
* Stian Skjerahaug
* Are Strandli
* Olaf Tufte
* Erik Tysse
* Karsten Warholm

 |
| Kvinner | 
* Maia Agerup
* Ragna Agerup
* Ida Alstad
* Tonje Angelsen
* Emilie Hegh Arntzen
* Susann Bjørnsen
* Tiril Bue
* Gunn-Rita Dahle Flesjå
* Karoline Bjerkeli Grøvdal
* Vita Heine
* Camilla Herrem
* Hedda Hynne
* Amalie Iuel
* Veronica Kristiansen
* Linn-Kristin Riegelhuth Koren
* Amanda Kurtović
* Katrine Lunde
* Heidi Løke
* Ingeborg Løvnes
* Mari Molid
* Maria Mollestad
* Nora Mørk
* Stine Bredal Oftedal
* Ezinne Okparaebo
* Isabelle Pedersen
* Suzann Pettersen
* Tina Røe Skaar
* Marianne Skarpnord
* Sanna Solberg
* Signe Marie Fidje Store
* Malin Westerheim

 |

| * v
* d
* r
Friidrett Norske deltakere under VM i friidrett 2022 |
| --- |
| Menn | 
* Jacob Boutera
* Ferdinand Kvan Edman
* Simen Guttormsen
* Sondre Guttormsen
* Eivind Henriksen
* Jakob Ingebrigtsen
* Tom Erling Kårbø
* Pål Haugen Lillefosse
* Thomas Mardal
* Narve Gilje Nordås
* Sander Aae Skotheim
* Marcus Thomsen
* Karsten Warholm

 |  |
| Kvinner | 
* Lakeri Ertzgaard
* Karoline Bjerkeli Grøvdal
* Hedda Hynne
* Amalie Iuel
* Beatrice Nedberge Llano
* Linn Oppegaard
* Elisabeth Slettum

 |